钦定古今图书集成/明伦汇编/氏族典/第279卷 > 王士杰
## 钦定古今图书集成/明伦汇编/氏族典/第279卷 > 王士杰

按《明外史王士杰传》：“士杰崇祯末任太和县丞，有治
才。沙定洲反，围其城，毕力捍御。城陷，士杰死。同死者，
大理府教授段见锦，经历杨明盛，司狱魏崇治。明盛
子一甲，亦从父死，故永昌府同知萧时显寓居大理，
亦自经。其士人同死者，举人则高拱极，投池死；杨士
杰同母、妻及妹自焚死；诸生则尹梦旗、梦符、冯大成”，
骂贼死；杨宪一门自焚死。有单国祚者，会稽人，为通
海典史。城陷，骂贼被杀。